open-index/open-wikipedia-markdown huggingface dataset:
புத்தரும் அவரது தம்மமும்

***புத்தரும் அவரது தம்மமும்*** (*The Buddha and His Dhamma*) என்பது இந்திய அறிஞரும் சமூக சீர்திருத்தவாதியுமான அம்பேத்கர் எழுதிய ஒரு நூலாகும். இது அவரது மறைவுக்குப் பின்பு 1957 ஆம் ஆண்டு வெளியானது. இது புத்தரின் வாழ்கையையும், அவரது மெய்யியலை விளக்குவதாக உள்ளது. சமூக சமத்துவம், நன்னெறிகள், சாதி அமைப்பை நிராகரித்தல் போன்றவற்றை வலியுறுத்தும் ஒரு நவீன கட்டமைப்பில் பௌத்தத்துக்கு மறுவிளக்கத்தை தருகிறார். இந்த நூல் நவயான பௌத்தத்திற்கு (அம்பேத்கரிய பௌத்தம் என்றும் அழைக்கப்படுகிறது) ஒரு அடிப்படை நூலாகத் திகழ்கிறது, மேலும் அதனைப் பின்பற்றுபவர்களால் இது ஒரு புனித நூலாகக் கருதப்படுகிறது.    அம்பேத்கர் தனது மரணத்திற்குச் சற்று முன்பும், 1956 அக்டோபரில் அவர் பகிரங்கமாக பௌத்த சமயத்திற்கு மாறியதற்குச் சற்று முன்பும் இந்த நூலின் கையெழுத்துப் பிரதியை எழுதி முடித்தார்.

## வெளியீட்டு வரலாறு
1956 திசம்பர் 6 அன்று அம்பேத்கர் இறந்ததைத் தொடர்ந்து, இந்தப் புத்தகம் 1957 இல் அவரது மறைவுக்குப் பிறகு வெளியிடப்பட்டது. இது 1979 இல் மகாராட்டிர அரசின் கல்வித் துறையால் *டாக்டர் பாபாசாகேப் அம்பேத்கர்: எழுத்துகள் மற்றும் உரைகள்* என்ற புத்தகத் தொகுதியில் 11 ஆம் தொகுதியாக மறுபதிப்பு செய்யப்பட்டது. இதில் மேற்கோள்களின் பட்டியல் மற்றும் பொருளடக்கம் ஆகியவை அடங்கும். 

ஆகாஷ் சிங் ரத்தோர் மற்றும் அஜய் வர்மா ஆகியோரால் பதிப்பிக்கப்பிட்ட ஒரு ஆய்வுப் பதிப்பு, 2011 இல் ஆக்ஸ்போர்டு பல்கலைக்கழக அச்சகத்தால் வெளியிடப்பட்டது. இந்தப் பதிப்பில் விளக்கக் குறிப்புகள், பௌத்த நியதி நூல்களுக்கான மேற்கோள்கள், பாரம்பரிய சாரத்தை அம்பேத்கர்  எவ்வாறு தழுவிக்கொண்டார் என்பது குறித்த பகுப்பாய்வு ஆகியவை அடங்கியுள்ளன. 

முதலில் ஆங்கிலத்தில் எழுதப்பட்ட இந்தப் புத்தகம், இந்தி, குஜராத்தி, தெலுங்கு, தமிழ், மராத்தி, மலையாளம், பெங்காலி, கன்னடம் உள்ளிட்ட பல இந்திய மொழிகளில் மொழிபெயர்க்கப்பட்டுள்ளது.

## தொடர்புடைய படைப்புகள்
அம்பேத்கர் பௌத்த சமயத்தைப் பற்றிய தனது பார்வையைப் புரிந்துகொள்வதற்கு அவசியமான படைப்புகளில் ஒன்றாக *புத்தரும் அவரது தம்மமும்* நூலைக் கருதினார். மற்ற இரண்டு நூல்கள் பின்வருமாறு:

* *புத்தரும் கார்ல் மார்க்சும்* 
* *பண்டைய இந்தியாவில் புரட்சியும்  எதிர் புரட்சியும்* 

## பரவலர் பண்பாட்டில்
பிரவீன் டாம்லே இயக்கி 2013 ஆம் ஆண்டு இந்தி மொழி வாழ்க்கை வரலாற்றுத் திரைப்படமான *[[சம்யக் புத்தரின் பயணம்]]*, என்பது இந்தப் புத்தகத்தை அடிப்படையாகக் கொண்டது. இது  கௌதம புத்தரின் பிறப்பு முதல் ஞானம் வரையிலான வாழ்க்கையைச் சித்தரிக்கிறது.  

## மேலும் காண்க

* சம்யக் புத்தரின் பயணம்

## மேற்கோள்கள்

பகுப்பு:பி. ஆர். அம்பேத்கர் எழுதிய நூல்கள்
பகுப்பு:பௌத்த இலக்கியங்கள்
பகுப்பு:1957 படைப்புகள்
டார்ட்ரோனிக் செமியால்டிகைடு

**டார்ட்ரோனிக் செமியால்டிகைடு** (*Tartronic acid semialdehyde*) என்பது C3H4O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். OCHCH(OH)CO2H என்ற கட்டமைப்பு வாய்ப்பாட்டாலும் இதை அடையாளப்படுத்தலாம். இந்த மூலக்கூறில் ஆல்டிகைடு, ஆல்ககால் மற்றும் கார்பாக்சிலிக் அமிலம் ஆகிய மூன்று வேதி வினைக்குழுக்கள் இடம்பெற்றுள்ளன. டார்ட்ரோனிக் செமியால்டிகைடு ஒரு வெண்மை நிறத் திண்மப் பொருளாகும். இயற்கையாகவே இச்சேர்மம் காணப்படுகிறது. ஏறக்குறைய நடுநிலை காரகாடித்தன்மைச் சுட்டெண் மதிப்பில் நீரேற்றப்பட்ட கார்பாக்சிலேட்டு (HO)₂CHCH(OH)CO₂⁻ ஆக காணப்படுகிறது. இது டார்ட்ரோனேட்டு செமியால்டிகைடு என்று அழைக்கப்படுகிறது. ஒளிச்சுவாச வினையில் ஓர் இடைநிலை விளைபொருளாகப் பெருமளவில் உற்பத்தி செய்யப்பட்டு பயன்படுத்தப்படுகிறது. ஒளிச்சுவாச வினையானது ஒளிச்சேர்க்கையுடன் போட்டியிடும் ஒரு விரும்பத்தகாத பக்கவினையாகும். இரண்டு கிளையாக்சிலேட்டு அலகுகளின் ஒடுக்கம் மூலம் உயிரியல் ரீதியாக டார்ட்ரோனிக் செமியால்டிகைடு உற்பத்தி செய்யப்படுகிறது: 

::2 OC(H)CO2H → OC(H)CH(OH)CO2H + CO2

இந்த ஒடுக்க வினை டார்ட்ரோனேட்டு-செமியால்டிகைடு சிண்டேசு என்ற நொதியால் வினையூக்கப்படுகிறது.

## மேற்கோள்கள்


பகுப்பு:ஆல்டிகைடு-அமிலங்கள்
பகுப்பு:ஆல்பா ஐதராக்சி அமிலங்கள்
பி. ராஜீவ்

**பி. ராஜீவ்** (*P. Rajeev*) என்பவர் ஓர் இந்திய அரசியல்வாதி ஆவார். இவர் தற்போது கேரள அரசாங்கத்தில் தொழில்கள், சட்டம் மற்றும் தென்னை துறை அமைச்சராகப் பணியாற்றுகிறார். இவர் கேரள சட்டமன்றத்தில் களமசேரி சட்டமன்றத் தொகுதியை பிரதிநிதித்துவப்படுத்துகிறார்.

## ஆரம்ப வாழ்க்கை மற்றும் தொழில்
புன்னடத் ராஜீவ் 27 ஏப்ரல் 2009 அன்று இந்திய நாடாளுமன்ற மேலவைக்கு உறுப்பினராகத் தேர்ந்தெடுக்கப்பட்டார். இவர் திருச்சூர் மாவட்டத்தில் உள்ள மேலடூரைச் சேர்ந்தவர். இவர் மறைந்த பி. வாசுதேவன் (ஓய்வு பெற்ற வருவாய் ஆய்வாளர்) மற்றும் இராதா வாசுதேவன் ஆகியோருக்கு மகனாகப் பிறந்தார்.

ராஜீவ் மேலடூரில் உள்ள அரசு சாமி உயர்நிலைப் பள்ளியில் தனது பள்ளிப் படிப்பை முடித்தார். பின்னர் இரிஞ்சாலக்குடாவில் உள்ள கிறிஸ்து கல்லூரியில் தனது பல்கலை புதுமுக முன்பட்டப்படிப்புக்காக சேர்ந்தார். களமச்சேரியில் உள்ள தூய பால் கல்லூரியில் பொருளாதாரத்தில் இளநிலைப் பட்டம் பெற்றார். பின்னர் எர்ணாகுளத்தில் உள்ள அரசு சட்டக் கல்லூரியில் இளநிலைச் சட்டப் பட்டம் பெற்றார். இவர் களமச்சேரியில் உள்ள அரசு பல்நுட்பக் கல்லூரியில் வேதியியல் பொறியியலில் பட்டயப் படிப்பில் பட்டம் பெற்றுள்ளார், இங்குதான் இவர் தனது அரசியல் செயல்பாட்டைத் தொடங்கினார். முழுநேர அரசியல் மற்றும் நிறுவனப் பொறுப்புகளை ஏற்கும் முன், கேரள உயர் நீதிமன்றத்தில் வழக்கறிஞராகப் பணியாற்றினார்.

ராஜீவ், கொச்சி அறிவியல் மற்றும் தொழில்நுட்பப் பல்கலைக்கழகத்தின் சட்டப் படிப்புகள் பள்ளியில் சட்டம் கற்பிக்கும் வாணி கேசரியை மணந்தார். இந்த தம்பதியருக்கு கிருத்யா ராஜீவ் மற்றும் அரிதா ராஜீவ் என இரண்டு மகள்கள் உள்ளனர்.
ராஜீவ் இந்தியப் பொதுவுடமைக் கட்சி (மார்க்சிஸ்ட்) கேரள மாநிலக் குழுவின் செயலக உறுப்பினர்களில் ஒருவராக உள்ளார். இவர் 2009 முதல் 2015 வரை நாடாளுமன்ற உறுப்பினராக (மேலவை) இருந்தார். ராஜீவ் தனது பதவிக் காலத்தில் மேலவையில் மிகவும் சுறுசுறுப்பான உறுப்பினராக இருந்தார். பல பிரபலமான பிரச்சினைகளை அவையில் எழுப்பினார். 2016ஆம் ஆண்டு பாராளுமன்றத்தில் இவர் ஆற்றிய சிறந்த பங்களிப்பிற்காக சன்சத் ரத்னா விருதைப் பெற்றார்.

2019 இந்தியப் பொதுத் தேர்தலில், இவர் எர்ணாகுளம் மக்களவைத் தொகுதியில் போட்டியிட்டார்.  2020இல், இவரது புத்தகமான பரணகதனா: சரித்திரவும் சம்சுகாரவும் அறிஞர் இலக்கியப் பிரிவில் அபுதாபி சக்தி விருதைப் பெற்றது.

2021 கேரள சட்டப் பேரவைத் தேர்தலில், ராஜீவ் இந்திய ஒன்றிய முஸ்லீம் லீக்கின் வி. இ. அப்துல் கபூரை தோற்கடித்து எர்ணாகுளம் மாவட்டம் கலமசேரி சட்டமன்றத் தொகுதியிலிருந்து தேர்ந்தெடுக்கப்பட்டார். பி ராஜீவ் இரண்டாவது பினராயி விஜயன் அமைச்சரவையில் தொழில்துறை அமைச்சராக சேர்க்கப்பட்டார்.

## மேற்கோள்கள்

பகுப்பு:கேரள சட்டமன்ற உறுப்பினர்கள்
பகுப்பு:மாநிலங்களவை உறுப்பினர்கள்
மெத்தில் மலோனிக் செமியால்டிகைடு

**மெத்தில்மலோனிக் அமில செமியால்டிகைடு** (*Methylmalonic acid semialdehyde*) என்பது  தைமின் மற்றும் வாலின் ஆகிய அமினோ அமிலங்களின் வளர்சிதை மாற்றத்தில் உருவாகும் ஓர் இடைநிலைச் சேர்மமாகும்.  இது மெத்தில்மலோனேட்-செமியால்டிகைடு டி ஐதரசனேசு (அசைலேற்றம்) என்ற நொதியின் ஓர் அடி மூலக்கூறாகும். இந்நொதி  இதை புரோபியோனைல்-இணைநொதி ஏ வாக மாற்றுகிறது.

## மேற்கோள்கள்

பகுப்பு:ஆல்டிகைடுகள்
பகுப்பு:கார்பாக்சிலிக் அமிலங்கள்
பகுப்பு:ஆல்டிகைடு-அமிலங்கள்
செமியால்டிகைடு

**செமியால்டிகைடு** (*Semialdehyde*) என்பது கரிம வேதியியலில், ஓர் ஆல்டிகைடு மற்றும் ஒரு கார்பாக்சிலிக் அமில வேதி வினைக்குழுக்களைக் கொண்ட ஒரு சேர்மமாகும். உயிர்வேதியியலில் இவை பொதுவாகக் காணப்படுகின்றன. எளிய செமியால்டிகைடுகள் HO2C(CH2)nCHO என்ற பொது மூலக்கூற்று வாய்ப்பாட்டைக் கொண்டுள்ளன. மிகச்சிறிய உறுப்பினரான கிளையாக்சாலிக் அமிலத்தின் நடத்தை விளக்குவது போல, செமியால்டிகைகள் பெரும்பாலும் நீரேற்றுகளாக HO2C(CH2)nCH(OH)2 வடிவில் காணப்படுகின்றன.

சில செமியால்டிகைடுகள் மற்றும் அவற்றின் மூல இருகார்பாக்சிலிக் அமிலங்கள் கீழே பட்டியலிடப்பட்டுள்ளன.

கட்டமைப்பு ரீதியாக செமி ஆல்டிகைடுகளுடன் தொடர்புடையவையாக இருந்தாலும், டைகார்பாக்சிலிக் அமிலங்கள் அரிதாகவே அவற்றின் உயிர்வேதியியல் முன்னோடிகளாக உள்ளன.

## மேற்கோள்கள்


பகுப்பு:ஆல்டிகைடு-அமிலங்கள்
கலாமரியா நச்சாலிசு

**கலாமரியா நச்சாலிசு** (*Calamaria nuchalis*) எனும் குறுந்தலை நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது இந்தோனேசியாவில்  காணப்படுகிறது.

## மேற்கோள்கள்

பகுப்பு:இந்தோனேசிய உயிரினங்கள்
பகுப்பு:கலாமரியா
ஒலிகோடான் நிக்கிலி

**நிக்கிலி ஓலைப் பாம்பு** என்று அழைக்கப்படும் *ஒலிகோடான் நிக்கிலி*, *கொலுப்ரிடே* குடும்பத்தைச் சேர்ந்த ஒரு பாம்பு சிற்றினமாகும். இந்த சிற்றினமானது தென்னிந்தியாவின் பழனி மலைகளில் மட்டுமே காணப்படுகிறது.

## சொற்பிறப்பியல்
நிக்கிலி என்ற சிற்றினப் பெயரும் நிக்கிலி ஓலைப் பாம்பு என்ற பொதுவான பெயரும் ஊர்வனவியலாளர் ரோமுலசு விட்டேக்கரின் மகனான நிகில் விட்டேக்கரின் நினைவாக இடப்பட்டது.

## மேற்கோள்கள்

பகுப்பு:ஒலிகோடான்
பகுப்பு:இந்திய ஊர்வன
கலாமரியா பலவானென்சிசு

**கலாமரியா பலவானென்சிசு** (*Calamaria palavanensis*) எனும் பலவான் புழுப்பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது பிலிப்பீன்சில் காணப்படுகிறது.

## மேற்கோள்கள்

பகுப்பு:கலாமரியா
பகுப்பு:பிலிப்பீனிய உயிரினங்கள்
பகுப்பு:மலேசிய உயிரினங்கள்
ரே டால்பி

**ரே மில்டன் டால்பி** (*Ray Milton Dolby*) என்பவர் அமெரிக்காவைச் சேர்ந்த ஒரு பொறியியலாளரும் கண்டுபிடிப்பாளரும் ஆவார். 

## பிறப்பும் கல்வியும்
இவர் ஜனவரி 18, 1933 அன்று ஓரிகானில் உள்ள போர்ட்லேண்டில் பிறந்தார் . சிறுவயதிலிருந்தே, இவருக்கு ஒலியின் மீது ஆர்வம் இருந்தது—பத்து வயதில் பியானோ வாசித்தார், பின்னர் கிளாரினெட் வாசித்தார், மேலும் இசைக்கருவிகள் எவ்வாறு ஒலியை உருவாக்குகின்றன என்பதில் ஆர்வம் கொண்டார்.

பதின்ம வயதில், இவர், *ஆம்பெக்ஸ் கார்ப்பரேஷனில்* பகுதி நேரப் பணியில் சேர்ந்தார், அங்கு இவர் முதல் காணொலி ஒலி நாடா பதிவுக்கருவியை உருவாக்குவதில் பங்களித்தார். 1957இல் இசுட்டான்போர்டு பல்கலைக்கழகத்தில் மின் பொறியியலில் இளங்கலைப் பட்டம் பெற்றார். பின்னர் மார்ஷல் உதவித்தொகை பெற்று கேம்பிரிட்ஜ் பல்கலைக்கழகத்தில் இயற்பியலில் முனைவர் பட்டம் பெற்றார்.

## தொழில் வாழ்க்கையும் புதுமைகளும்
கேம்பிரிட்ஜுக்குப் பிறகு, டால்பி இந்தியாவில் இரண்டு ஆண்டுகள் ஐக்கிய நாடுகள் சபையின் தொழில்நுட்ப ஆலோசகராகப் பணியாற்றினார், அங்கு பாரம்பரிய சித்தார் இசையை பதிவு செய்யும்போது, ஒலி நாடாப் பதிவுகளில் இரைச்சலைக் குறைக்கும் யோசனை இவருக்கு முதன்முதலில் தோன்றியது. 

1965இல், டால்பி இலண்டனில் வெறும் நான்கு பணியாளர்களுடன் *டால்பி லேபரட்டரீஸ்* நிறுவனத்தைத் தொடங்கினார். அதே ஆண்டு, புரட்சிகரமான *டால்பி இரைச்சல் குறைப்பு முறையைக்* கண்டுபிடித்தார், இது ஒலிப்பதிவு, பதிவு மீட்பொலித்தல் முறையை மாற்றியமைத்தது.

## முக்கியக் கண்டுபிடிப்புகள்

# டால்பி A (1965) - இசைப்பதிவுக் கூடங்களுக்கான முதல் தொழில்முறை இரைச்சல் குறைப்பு அமைப்பு, இது அனலாக் பதிவுகளில் பின்னணியில் உள்ள நாடாவின் ஹிஸ் சத்தத்தை வெகுவாகக் குறைத்தது
# டால்பி B (1968) - ஒலி நாடாக்களுக்காக வடிவமைக்கப்பட்ட இரைச்சல் குறைப்பு முறை, இது அவற்றை உண்மையான உயர்தர ஒலி வடிவமாக மாற்ற உதவியது .
# டால்பி ஸ்டீரியோ (1974) - திரைப்படங்களுக்கான அதிநவீன ஒளி மற்றும் காந்த ஒலிப்பதிவு அமைப்பு, இது சரவுண்ட் சவுண்ட் சேனல்களை அறிமுகப்படுத்தியது. 1977இல் வெளியான *ஸ்டார் வார்ஸ்* மற்றும் *க்ளோஸ் என்கவுன்டர்ஸ் ஆஃப் தி தேர்ட் கைண்ட்* திரைப்படங்கள் இந்தத் தொழில்நுட்பத்தை பிரபலப்படுத்தின.
# டால்பி சரவுண்ட் சவுண்ட் மற்றும் டால்பி டிஜிட்டல் - பிற்கால டிஜிட்டல் புதுமைகள், இவை ஹோம் தியேட்டர் மற்றும் சினிமாவுக்கான தொழில்துறை தரமாக மாறின.

## மேற்கோள்கள்

பகுப்பு:அமெரிக்கப் பொறியியலாளர்கள்
சிக்காடா

**சிக்காடா** (*Cicada*) என்பது *சிக்காடிடே* குடும்பத்திலும், சிக்கடினி பழங்குடியினத்திலும் உள்ள சில்வண்டுப் பேரினமாகும். வரலாற்று ரீதியாக, ஏராளமான சிற்றினங்கள் "சிக்கடா" என்று விவரிக்கப்பட்டுள்ளன. ஆனால் இப்போது வேறு பேரினங்களின் கீழ் வைக்கப்பட்டுள்ளன-செல்லுபடியாகும் சிற்றினங்கள் பெரும்பாலும் பாலியாக்டிக் சாம்ராஜ்யத்திலும் இந்திய துணைக் கண்டத்திலும் காணப்படுகின்றன.

## சிற்றினங்கள்
*சிக்காடிடே* குடும்பம் பல திருத்தங்களுக்கு உட்பட்டுள்ளது. மேலும் வெளிப்புறமாக ஒத்ததாகத் தோன்றும் பல பூச்சிகளும் இதில் அடங்கும். பல சிற்றினங்கள் முன்பு சிக்காடாவிற்கு ஒதுக்கப்பட்டவை. ஆனால் இப்போது இவை வெவ்வேறு பேரினங்களில் வைக்கப்பட்டுள்ளன (பெரும்பாலும் மற்ற இனக்குழுவில்). திருத்தங்கள் 21ஆம் நூற்றாண்டிலும் தொடர்ந்தன. மேலும் 2018-ல் கூட இங்கு 60 க்கும் மேற்பட்ட பெயரிடப்பட்ட சிற்றினங்கள் இருந்தன. *உலக ஆச்செனோர்ரிஞ்சா தரவுத்தளம்* தற்போது (சூலை 2025) பின்வரும் சிற்றினங்களை உள்ளடக்கியது:

* *சிக்காடா அல்பிகான்சு* வாக்கர், 1858
* *சிக்காடா அல்பிடா* க்மெலின், 1789
* *சிக்காடா ஏசியசு* வாக்கர், 1850
* *சிக்காடா பார்பரா* (இசுடால், 1866) (2 துணையினங்கள்)
* *சிக்காடா காசுமாட்மேமா* கபன்னி, 1894
* *சிக்காடா செர்சி* குயரிந்மெனிவில்லே, 1844
* *சிக்காடா காம்ப்ளக்சு* வாக்கர், 1850
* *சிக்காடா கிரிடென்சிசு* குவார்டவ் & சிம்மோசு, 2005
* *சிக்காடா பசுகோமாக்குளேட்டா* கோயெசு, 1778
* *சிக்காடா கோசி* மெட்கால்ஃப், 1963
* *சிக்காடா இடோசி* போலார்டு, 1979
* *சிக்காடா மன்னாபிகா* போர்சுகல், 1775
* *சிக்காடா மோர்டோகனென்சிசு* பவுலார்ட், 1979
* *சிக்காடா நைக்ரோபங்டேட்டா* கோயெசு, 1778
* *சிக்காடா ஓபர்குலரிசு* ஒலிவியர், 1791
* *சிக்காடா ஓர்னி* லின்னேயசு, 1758 - மாதிரியினம்
* சிக்காடா பெர்மக்னா (ஹாப்ட், 1917)
* சிக்காடா ரெஜினா கிராபர், 1876
* சிக்காடா செபாய் மெட்கால்ஃப், 1963
* சிக்காடா டர்டோனி மெட்கால்ஃப், 1963

### புதைபடிவ இனங்கள்
* †*சிக்காடா கீரி* திமிட்ரிவ், 2020
* †*சிக்காடா தித்கோனசு* மோல்டுசு உள்ளிட்டோர், 2023

## மேற்கோள்கள்

பகுப்பு:கணுக்காலி பேரினங்கள்
டாக்டர் பாபாசாகேப் அம்பேத்கர்: எழுத்துகள் மற்றும் உரைகள் (நூல் தொகுதி)

**டாக்டர் பாபாசாகேப் அம்பேத்கர்: எழுத்துகள் மற்றும் உரைகள்** (*Dr. Babasaheb Ambedkar Writings and Speeches*) என்பது அம்பேத்கரின் எழுத்துகள், உரைகளின் தொகுப்பு ஆகும். 1979 ஆம் ஆண்டு முதல் படிப்படியாக பல பத்தாண்டுகளில் 23 தொகுதிகளாக இவை வெளியாயின. மகாராட்டிர அரசால் வெளியிடப்பட்ட இதில் 17 தொகுதிகள் ஆங்கிலத்திலும், 18, 19, 20 தொகுதிகள் மராத்திய மொழியிலும் உள்ளன. மேலும் 21 ஆம் தொகுதியில் அம்பேத்கரின் கடிதங்களும், பிற தொடர்புகளும், 22 ஆம் தொகுதியில் அம்பேத்கரின் அரிய ஒளிப்பட ஆவணங்களும், 23 ஆம் தொகுதியில் அவரின் கல்வி மற்றும் பிற விவரங்களும் இடம்பெற்றுள்ளன.

## வரலாறு
அம்பேத்கர் மறைந்து 20 ஆண்டுகளுக்குப் பிறகு ஜே. பி. பன்சோத் என்னும் வழக்கறிஞர் இன்னும் வெளிவராத அம்பேத்கரின் படைப்புகள் அனைத்தையும் வெளியிடவேண்டும் என்று வழக்குத் தொடுத்தார். 1978 ஆம் ஆண்டு *பாபாசாகேப் டாக்டர் அம்பேத்கர் மூல ஆவணங்கள் வெளியீட்டுக் குழு*வை மகாராட்டிர அரசு உருவாக்கியது. இக்குழுவிற்கு டாக்டர் வசந்த் மூன் (1932 - 2002) சிறப்பு அலுவலராக நியமிக்கப்பட்டார்.

1979 ஆம் ஆண்டு இதன் முதல் தொகுதி வெளியானது. 2003 அக்டோபர் 4 வரை 17 தொகுதிகள் வெளியாயின. இதில் 16 தொகுதிகளுக்கு டாக்டர் வசந்த் மூன் பதிப்பாசிரியராக இருந்தார்.  இவை அனைத்தும் ஆங்கிலத்தில் அம்பேத்கர் எழுதியவை ஆகும். 18 முதல் 20 வரையிலான தொகுதிகள் மராட்டிய மொழியில் அம்பேத்கர் எழுதியவை ஆகும். 22 ஆம் தொகுதியில் அம்பேத்கரின் அரிய ஒளிப்பட ஆவணங்களும், 23 ஆம் தொகுதியில் அவரின் கல்வி மற்றும் பிற விவரங்களும் இடம்பெற்றுள்ளன.

## தமிழ் மொழியாக்கம்
1992 ஆம் ஆண்டு அம்பேத்கரின் நூற்றாண்டை முன்னிட்டு *டாக்டர் பாபாசாகேப் அம்பேத்கர்: எழுத்துகள் மற்றும் உரைகள்* நூல் தொகுதிகளை தமிழ், இந்தி உள்ளிட்ட இந்திய மொழிகளில் மொழிபெயர்த்து வெளியிடும் பணியை ஒன்றிய அரசு தொடங்கியது. 16 ஆங்கிலத் தொகுதிகளை தமிழில் மொழிபெயர்க்கும் பணிகள் 1993 தொடங்கி 2005 வரை 37 தொகுதிகளாக வெளியாயின. இப்பணிகளை நியூ செஞ்சுரி புத்தக நிறுவனமும், பாவை அச்சுக்கூடமும் நிறைவேற்றின. இப்பணியில் அம்பேத்கரின்  ஆக்கங்களில் 90 விழுக்காடு தமிழில் வெளியாயின.

2022 ஏப்ரல் 13 அன்று அம்பேத்கரின் ஆக்கங்களை தமிழில் வெளியிடும் அறிவிப்பை சட்டமன்றத்தில் வெளியிட்டார். அதன்படி தமிழ் வளர்ச்சித் துறை நியூ செஞ்சுரி புத்தக நிறுவனத்துடன் ஒப்பந்தம் மேற்கொண்டு இந்த நூல்களை மக்கள் பதிப்பாக வெளியிட அரசாணை வெளியிடப்பட்டது. இப்பணியின்போது வெவ்வேறு காலகட்டத்தில் செய்த மொழிபெயர்ப்பின் மொழிநடையை செம்மை செய்து, புதியதாகவும் மொழிபெயர்த்து 100 தொகுதிகளாக 2025 ஆம் ஆண்டு வெளியானது.

## மேற்கோள்கள்

பகுப்பு:பி. ஆர். அம்பேத்கர் எழுதிய நூல்கள்
நேபாள மலை வயலெலி

**நேபாள மலை வயலெலி** (*Nepalese mountain vole*) எனப் பொதுவாக அழைக்கப்படும் *நியோடான் நேபாளென்சிசு* *கிரிசெட்டிடே* பாலூட்டிக் குடும்பத்தில் *நியோடான்* பேரினத்தினைச் சேர்ந்த வயலெலி சிற்றினமாகும். இது நேபாளத்தில் காணப்படுகிறது.

## மேற்கோள்கள்

பகுப்பு:நேபாள உயிரினங்கள்
போமி மலை வயலெலி

**போமி மலை வயலெலி** (*Bomi mountain vole*) எனப் பொதுவாக அழைக்கப்படும் *நியோடான் போமியென்சிசு* *கிரிசெட்டிடே* பாலூட்டிக் குடும்பத்தில் *நியோடான்* பேரினத்தினைச் சேர்ந்த வயலெலி சிற்றினமாகும். இது சீனாவில் மட்டும் காணப்படும் அகணிய உயிரி.

## மேற்கோள்கள்

பகுப்பு:சீன உயிரினங்கள்
கிளர்க் வயலெலி

**கிளர்க் வயலெலி** (*Clarke's vole*) எனப் பொதுவாக அழைக்கப்படும் *நியோடான் கிளர்க்கெய்* *கிரிசெட்டிடே* பாலூட்டிக் குடும்பத்தில் *நியோடான்* பேரினத்தினைச் சேர்ந்த வயலெலி சிற்றினமாகும். இது சீனாவில் மட்டும் காணப்படும் அகணிய உயிரி. இதற்கு இங்கிலாந்து தரைப்படை அதிகாரி இசுடீபன்சன் இராபர்ட் கிளார்க்கு நினைவாக பெயரிடப்பட்டது.

## மேற்கோள்கள்

* Baillie, J. 1996.  Volemys clarkei.   2006 IUCN Red List of Threatened Species.   Downloaded on 20 July 2007.
*

பகுப்பு:சீன உயிரினங்கள்
வளையபென்தயசைடு

**வளையபென்தயசைடு** (*Cyclopenthiazide*) என்பது C13H18ClN3O4S2 என்ற மூலக்கூற்று வாய்ப்பாட்டால் விவரிக்கப்படும் ஒரு மருந்தாகும். நவித்ரெக்சு என்ற வர்த்தக பெயரால் விற்கப்படுகிறது. சைக்ளோபென்தயசைடு என்ற பெயராலும் அழைக்கப்படுகிறது.இதய செயலிழப்பு மற்றும் உயர் இரத்த அழுத்த சிகிச்சையில் பயன்படுத்தப்படும் ஒரு தயசைடு  சிறுநீர்ப்பெருக்கியாக இச்சேர்மம் பயன்படுகிறது. 
## தயாரிப்பு

## முரண்பாடுகள்
தயசைடு சிறுநீர்ப்பெருக்கிகள் சோடியம் மற்றும் பொட்டாசியம் அயனிகளின் வெளியேற்றத்தை அதிகரித்து, கால்சியம் அயனிகள் மற்றும் யூரிக் அமிலத்தின் வெளியேற்றத்தைக் குறைக்கின்றன. எனவே, இரத்தத்தில் சோடியம் குறைபாடு, இரத்தத்தில் பொட்டாசியம் குறைபாடு, இரத்தத்தில் அதிக கால்சியம் மற்றும் இரத்தத்தில் அதிக யூரியா உள்ள நோயாளிகளுக்கு இவை முரணானவை. அடிசன் நோயால் பாதிக்கப்பட்ட நோயாளிகளுக்கும் இவை முரணானவை.
## மேற்கோள்கள்

பகுப்பு:சல்போனமைடுகள்
பகுப்பு:குளோரோ அரீன்கள்
பகுப்பு:வளையபெண்டைல் சேர்மங்கள்
இணைதொகுதிமரபு உயிரினத் தோற்றம்

**இணைதொகுதிமரபு உயிரினத் தோற்றம்** (*Paraphyly*) என்பது உயிரியல் வகைப்பாட்டியலில், மூன்று முக்கியமான கருத்துருக்களில் ஒன்றாகும். ஒரு பொதுவான மூதாதையரையும், அதிலிருந்து உருவான ஒரு சில சந்ததியினரையும் மட்டுமே உள்ளடக்கிய குழு, "இணைமுறை/பக்கமுறை/த் தொகுதி" என அழைக்கப்படுகிறது. இதில் அந்த மூதாதையரிடமிருந்து தோன்றிய அனைத்து உயிரினங்களும் சேர்க்கப்படுவதில்லை. எடுத்துக்காட்டாக, ஊர்வன இனங்களான ஆமைகள், பல்லிகள், முதலை போன்றவை பொதுவான மூதாதையரிடமிருந்துதான் என்றாலும், பறவைகளும், இதே இணைதொகுதிமரபு உயிரினங்களில் இருந்தே தோன்றின. ஆனால், பாரம்பரிய வகைப்பாட்டியலில் பறவைகள் ஊர்வன குழுவில் சேர்க்கப்படாமல் தனியாகப் பிரிக்கப்பட்டுள்ளன. எனவே, பறவைகளைத் தவிர்த்த "ஊர்வன" இனங்கள், இந்த தோற்றக் கருத்துருவின் கீழ் வருகின்ற.

தற்போது பின்பற்றப்படும் கிளைப்பாட்டியல் முறையில், ஒரு பொதுவான மூதாதையரின் அனைத்து சந்ததியினரையும் உள்ளடக்கிய 'ஒற்றை மரபுவழித் தொகுதி' (Monophyly) முறையே அறிவியல் ரீதியாகச் சரியானதாக எடுத்துக் கொள்ளப்படுகிறது. எனினும், உயிரினங்களின் பரிணாம மாற்றங்களையும் உருவ ஒற்றுமைகளையும் வகைப்படுத்தப் பக்கமுறைத் தொகுதி பற்றிய புரிதல் அவசியமானது.

இதன் தொடர்ச்சியாக, ஒற்றைத்தொகுதிமரபு உயிரினத் தோற்றம் என்பதற்கும், பலதொகுதிமரபு உயிரினத் தோற்றம் என்பதற்கும் இடையேயான வேறுபாடுகளையும் புரிந்து கொள்ளுதல் வேண்டும்.

## மேற்கோள்கள்

பகுப்பு:தொகுதிமரபியல்
திராங்கானு மாநிலத் தேர்தல் 2023

**திராங்கானு மாநிலத் தேர்தல் 2023** (மலாய்: *Pilihan Raya Negeri Terengganu 2023*; ஆங்கிலம்: *2023 Terengganu State Election*) என்பது மலேசியாவின் திராங்கானு மாநிலத்தில் 12 ஆகத்து 2023 அன்று நடைபெற்ற திராங்கானு மாநிலச் சட்டமன்றத்தின் 15-ஆவது தேர்தலைக் குறிப்பிடுவதாகும். இந்தத் தேர்தல் 15-ஆவது திராங்கானு மாநிலச் சட்டமன்றத்தின் 32 உறுப்பினர்களைத் தேர்ந்தெடுப்பதற்காக நடைபெற்றது.

அக்டோபர் 10, 2022 அன்று மலேசிய மக்களவையுடன் ஒரே நேரத்தில் கலைக்கப்படாத மாநிலங்களில் திராங்கானு மாநிலமும் ஒன்றாகும். இது பெரிக்காத்தான் நேசனல் கட்சியால் அக்டோபர் 13, 2022 அன்று முடிவு செய்யப்பட்டது.

மலேசிய இசுலாமிய கட்சி (PAS) தலைமையிலான பெரிக்காத்தான் நேசனல் (PN) கூட்டணி 32 இடங்களையும் வென்றது. 1978 மலேசிய மாநிலத் தேர்தல்களுக்குப் பிறகு, மாநில வரலாற்றில் முதல் முறையாக முழுமையான வெற்றியைப் பெரிக்காத்தான் நேசனல் பதிவு செய்தது. பாரிசான் நேசனல் (BN) – பாக்காத்தான் அரப்பான் (PH) உட்பட பிற வேட்பாளர்கள் எந்த இடங்களையும் வெல்லவில்லை. பாரிசான் நேசனல் அதன் முந்தைய 10 இடங்களையும் இழந்ததால், மாநிலச் சட்டமன்றத்தில் பிரதிநிதிகள் எவரும் இல்லாத நிலை அந்தக் கட்சிக்கு ஏற்ட்டது.

## மக்கள் தொகை

## பின்னணி
மாநிலத் தேர்தல்களுக்கு, வேட்பாளர் கட்சி எதுவாக இருந்தாலும், கிளாந்தான் மற்றும் திராங்கானு மாநிலங்களில் உள்ள அனைத்து வேட்பாளர்களும் பாஸ் சின்னம் மற்றும் பாஸ் பெயரைப் பயன்படுத்த பெரிகாத்தான் நேசனல் முடிவு செய்தது.

### தொகுதிகள்
திராங்கானு மாநில சட்டமன்றத்தின் அனைத்து 32 தொகுதிகளிலும் தேர்தல் நடைபெற்றன.

## கலைப்பதற்கு முன் சட்டமன்ற அமைவு

குறிப்பு: பரிந்துரைக்கப்பட்ட ஒரு சட்டமன்ற உறுப்பினர், இந்தத் தேர்தலில் போட்டியிடவில்லை.

## காலவரிசை
முக்கிய தேதிகள் கீழே பட்டியலிடப்பட்டுள்ளன.

## தேர்தல் முடிவுகள்

## மேற்கோள்கள்

## குறிப்புகள்

## மேலும் காண்க
* மலேசியப் பொதுத் தேர்தல், 2022
* பெர்லிஸ் மாநிலத் தேர்தல் 2022
* கெடா மாநிலத் தேர்தல் 2023
* கிளாந்தான் மாநிலத் தேர்தல் 2023
* மலேசியத் தேர்தல் வட்டாரங்களின் பட்டியல்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:மலேசியாவில் தேர்தல்கள்‎‎
பகுப்பு:மலேசியத் தேர்தல் தொகுதிகள்
தேர்தல்
பகுப்பு:2023 தேர்தல்கள்‎‎
நன்னீர் பச்சைப்பாசித் தொகுதி

**நன்னீர் பச்சைப்பாசித் தொகுதி** (*Charophyta*) என்பது நன்னீரில் வளரும் பச்சை பாசிகளின் முக்கியப் பிரிவாகும். இவை நிலத் தாவரங்களின் (Embryophytes) மிக நெருங்கிய தாவரவகையாகக் கருதப்படுவதால், தாவரவியலிலும், அது சார்ந்த பரிணாம ஆய்வுகளில் பெரும் முக்கியத்துவம் பெறுகின்றன. இத்தொகுதியின் வருவன, நிலவாழ் தாவரங்களின் தோற்றத்திற்கு அடிப்படையாக விளங்குகின்றன. இவை பல செல் அமைப்பைக் கொண்டவை. இவற்றின் உடல் அமைப்பு பார்ப்பதற்குத் தண்டும், இலைகளும் இருப்பது போன்ற தோற்றத்தைக் கொண்டிருக்கும். 'காரோ' (Chara) மற்றும் 'நிடெல்லா' (Nitella) ஆகியவை இதற்குச் சிறந்த உதாரணங்களாகும். நிலத் தாவரங்களைப் போலவே, இவை செல் பிரிவின் போது 'ஃபிராக்மோபிளாஸ்ட்' (Phragmoplast) என்ற அமைப்பை உருவாக்குகின்றன. மேலும், இவற்றில் குளோரோபில் a, b நிறமிகள் காணப்படுகின்றன. இவற்றின் வாழிடங்கள் பெரும்பாலும் ஏரிகள், குளங்கள் போன்ற தேங்கிய நன்னீர் நிலைகளில் காணப்படுகின்றன. சில இனங்கள் சுண்ணாம்பு படிவுகளை உருவாக்குவதால், இவை 'கல்பாசிகள்' (Stoneworts) என்றும் அழைக்கப்படுகின்றன.

## இனப்பெருக்கம்
இத்தொகுதியன் இனப்பெருக்கம் இரண்டு முக்கிய முறைகளில் நடைபெறுகின்றன. 
# **உடல்வழி இனப்பெருக்கம்**: இது மாவுச்சத்து செறிந்த அமிலோஸ்டார்ஸ் (Amylum stars) மற்றும் கிழங்குகள் (Tubers) மூலம் நிகழ்கிறது.
# **பாலின இனப்பெருக்கம்**: இது மிகவும் மேம்பட்ட 'ஊகாமஸ்' (Oogamous) வகையைச் சார்ந்தது ஆகும். இதில் 'குளோபியூல்' (Globule) என்ற ஆண் உறுப்பும், கொட்டை (Nucule) என்ற பெண் உறுப்பும் தனித்துவமானதும், சிக்கலான உறுப்புகளை உருவாக்கி இனப்பெருக்கம் நிகழ்த்துகின்றன.
கருவுறுதலுக்குப் பிறகு, இவை தடிமனான சுவருடைய 'ஊசுபோர்' (Oospore) நிலையை அடைகின்றன; இச்சுவர் பாதகமான சூழலையும் தாங்கி வளர உதவுகிறது.

## மேற்கோள்கள்

பகுப்பு:பாசிகள்
மலபார் வனவிலங்கு சரணாலயம்

**மலபார் வனவிலங்கு சரணாலயம்** (*Malabar Wildlife Sanctuary*) என்பது இந்தியாவின் கேரள மாநிலத்திலுள்ள மேற்குத் தொடர்ச்சி மலையில் அமைந்துள்ள ஒரு பாதுகாக்கப்பட்ட பகுதியாகும். கோழிக்கோட்டில் உள்ள கொயிலாண்டி வட்டத்தின் சகிட்டபாரா மற்றும் கூராச்சுண்டு வருவாய் கிராமங்களில் 74 சதுர கி.மீ. (29 மைல்2) பரப்பளவில் இச்சரணாலயம் பரவியுள்ளது.  மேற்குத் தொடர்ச்சி மலைகளின் ஒரு பகுதியான இச்சரணாலயமானது ஒரு பல்லுயிர் மையமாகும்.  நீலகிரி உயிர்க்கோளக்காப்பகத்தின் கீழ் வருகிறது. மேலும் வயநாடு யானைகள் காப்பகத்தின் ஒரு பகுதியுமாகும்.

## மேற்கோள்கள்

## வெளி இணைப்புகள்
* Official website of Department of Forests and Wildlife Department, Government of Kerala

பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:கேரளத்தில் உள்ள காட்டுயிர் காப்பகங்கள்
யப்பானிய அரிசி

**யப்பானிய அரிசி** *(Japanese rice)* என்பது சாதாரண அரிசி (உருவுமை) மற்றும் பசைத்தன்மை கொண்ட அரிசி (மோச்சிகோம்) உட்பட, யபோனிகா அரிசியின் பல குட்டை தானிய வகைகளைக் குறிக்கிறது. 

சாதாரண யப்பானிய அரிசி, அல்லது உருவுமை (粳米), யப்பானியர்களின் உணவின் முக்கிய அங்கமாகும். இது குட்டையான, ஒளி ஊடுருவக்கூடிய தானியங்களைக் கொண்டது. சமைக்கும்போது, ​​இது ஒரு பிசுபிசுப்பான தன்மையைப் பெறுவதால், இதை உண் குச்சிகளைக் கொண்டு எளிதாக எடுத்து உண்ணலாம். யப்பானுக்கு வெளியே, இது சில சமயங்களில் சுசி அரிசி என்று அழைக்கப்படுகிறது, ஏனெனில் இது அதன் பொதுவான பயன்பாடுகளில் ஒன்றாகும். இது சாகே எனும் யப்பானிய பானம் தயாரிப்பதற்கும் பயன்படுத்தப்படுகிறது. 

யப்பானில் மோச்சிகோம் (もち米) என்று அழைக்கப்படும் பசைத்தன்மை கொண்ட அரிசி, மோச்சி (餅) எனும் அரிசி அணிச்சல், ஒகோவா மற்றும் செக்கிகான் எனும் சிவப்பு அவரைச் சோறு போன்ற சிறப்பு உணவுகளைத் தயாரிக்கப் பயன்படுகிறது. இது ஒரு குட்டை தானிய அரிசி ஆகும். குறிப்பாக குட்டையான, வட்டமான, ஒளிபுகாத தானியங்கள், சமைக்கும்போது ஏற்படும் அதிக ஒட்டும் தன்மை, மற்றும் கெட்டியான, மெல்லக்கூடிய அமைப்பு ஆகியவற்றைக் கொண்டு இதை உருவுமை அரிசியிலிருந்து வேறுபடுத்தி அறியலாம்.

## சாகுபடி
யப்பானில் தற்கால நெல் சாகுபடியானது உயர் இயந்திரமயமாக்கல், தீவிர சாகுபடி மற்றும் வேளாண் நிலப் பற்றாக்குறை ஆகியவற்றால் வகைப்படுத்தப்படுகிறது. படிக்கட்டு வடிவ நெல் வயல்கள் பல கிராமப்புற மலைச்சரிவுகளை உள்ளடக்கியுள்ளன; மலைப்பாங்கான நிலப்பரப்பு மற்றும் வேளாண் நிலங்களை ஒருங்கிணைப்பதில் உள்ள அரசாங்கக் கட்டுப்பாடுகள் காரணமாக இந்த வயல்கள் ஒப்பீட்டளவில் சிறியவையாக உள்ளன.

## மேலும் காண்க
* யப்போனிகா அரிசி

## சான்றுகள்

பகுப்பு:நெல்
பகுப்பு:நெல் வகைகள்
முறக்கொட்டாஞ்சேனை

**முறக்கொட்டாஞ்சேனை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று தெற்கு பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தெற்கே சுமார் 12 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே சந்திவெளி, வடகிழக்கே பாலையடித்தோணா, கிழக்கே தேவாபுரம், தெற்கே சித்தாண்டி, மேற்கே திகிலிவட்டை ஆகிய கிராமங்கள் எல்லைகளாக உள்ளன.

திருகோணமலையையும் மட்டக்களப்பையும் இணைக்கும் பிரதான வீதியான ஏ-15 நெடுஞ்சாலையானது இவ்வூரினூடாகச் செல்கின்றது.

## மக்கள்தொகை
2024 மக்கள்தொகைக் கணக்கெடுப்பின் படி இக்கிராமத்தின் மக்கள் தொகை 2,117 ஆகும். இவர்களுள் 964 ஆண்களும் 1,153 பெண்களும் அடங்குவர்.

## கோவில்கள்
* முறக்கொட்டாஞ்சேனை மகாவிஷ்ணு ஆலயம்
* முறக்கொட்டாஞ்சேனை பத்திரகாளி அம்மன் ஆலயம்
* முறக்கொட்டாஞ்சேனை பரி. பவுல் ஆலயம்

## பாடசாலைகள்
மட்/முறக்கொட்டாஞ்சேனை இராமகிருஷ்ண மிஷன் பாடசாலை

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
மாதவப்பட்டினம்

**மாதவப்பட்டினம்** *(Madhavapatnam)* கிராமம் இந்தியாவின் தென் மாநிலமான ஆந்திரப் பிரதேசத்தின் கிழக்கு கோதாவரி மாவட்டத்திலுள்ள காக்கிநாடா நகரத்திலிருந்து 5 கி.மீ தொலைவில் அமைந்துள்ளது. நாளுக்கு நாள் அதிகரித்து வரும் பல்வேறு அளவுருக்களால் இக்கிராமம் வளர்ந்து வருகிறது. கிராமத்தின் பெரும்பாலான மக்கள் அதாவது 60% பேர் விவசாயத் தொழிலில் ஈடுபட்டுள்ளனர். இவர்களில் விவசாயத் தொழிலாளர்களும் அடங்குவர். பெரும்பாலும் சாதி வாரியாக பார்க்கும் போது இந்தக் கிராமம் பிற்படுத்தப்பட்ட சமுதாய மக்களைக் கொண்ட பகுதியாகும். இவர்களில் 30% மக்கள் கிறித்தவர்கள், ஆனால் அவர்களில் யாரும் அரசாங்கக் கொள்கைகளுக்காக கிறித்தவர்களாகப் பதிவு செய்யப்படவில்லை.

## மேற்கோள்கள்

பகுப்பு:கிழக்கு கோதாவரி மாவட்ட கிராமங்கள்
அ. மில்லர்

**அ. மில்லர்** (*A. Miller*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நீலகிரி மாவட்டம் கூடலூர் பகுதியினைச் சேர்ந்தவர். இளங்கலைப் பட்டம் பெற்றுள்ள மில்லர், அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கூடலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1954 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
ஹன்னோ (யானை)

[thumb|[ராபியேல் சான்சியோ|ரபேல் வரைந்த ஹன்னோ மற்றும் பாகனின் ஓவியம், சுமார் 1514.]]
thumb|பிலோமதேஸின் துண்டுப்பிரசுரத்தில் ஹன்னோவின் மரச்சிற்பம் (ரோம், சுமார் 1514)
thumb|போர்ச்சுகலின் முதலாம் மானுவேலால் போப்பாண்டவருக்குப் பரிசளிக்கப்பட்ட ஹன்னோ என்ற யானையின் சித்திரம், 'லெய்டுரா நோவா' நூலின் தலைப்புப் பக்கத்திலிருந்து எடுக்கப்பட்டது.
[thumb|ஹன்னோவின் நினைவு [சுதை ஓவியம்|ஓவியம் மற்றும் கல்லறையின் ஓவியம்.]]
**ஹன்னோ** (*Hanno*; சுமார் 1510 &#x2013; 8 சூன் 1516) என்பது போர்த்துகல் மன்னர் முதலாம் மானுவேலால், திருத்தந்தை பத்தாம் லியோவுக்கு (பிறப்பு ஜியோவானி டி' மெடிசி) அவரது முடிசூட்டு விழாவின் போது பரிசளிக்கபட்ட ஒரு வெள்ளை யானை ஆகும். யானை என்பதை மலையாளத்தில்  ஆன ( ആന ) என அழைப்பர். அதுவே இந்த யானைக்கான போர்த்துக்கேய உச்சரிப்பாக அன்னோன் மற்றும் ஹன்னோ என ஆனது. ஆசிய யானையான ஹன்னோ, 1514 இல் போர்த்துகேய தூதரான டிரிஸ்டாவ் டா குன்ஹாவுடன் உரோமுக்கு வந்து, விரைவில் போப்பின் விருப்பமான விலங்காக மாறியது. இரண்டு ஆண்டுகளுக்குப் பிறகு,  மலச்சிக்கலுக்கான சிகிச்சையின் போது தங்கம் கலந்த மலமிளக்கி பயன்படுத்தியதால் ஏற்பட்ட சிக்கல்களால் ஹனோ இறந்து போனது. 

## பின்னணி
மன்னர் மானுவல் ஹன்னாவை கொச்சி அரசரிடமிருந்து பரிசாகப் பெற்றிருக்கலாம் அல்லது இந்தியாவில் இருந்த தன் வைஸ்ராயான அபோன்சோ டி அல்புகெர்க்கேயிடம் அதை விலைக்கு வாங்கச் சொல்லியிருக்கலாம். ஹன்னோ வெள்ளை நிறத்தில் இருந்ததாக கூறப்பட்டது. இது சுமார் நான்கு வயதாக இருந்தபோது, 1514 ஆம் ஆண்டு லிஸ்பனில் இருந்து உரோமுக்கு கப்பல் மூலம் வந்துசேர்ந்தது. முதலில் அங்கு பெல்வெடெர் முற்றத்தில் ஒரு அடைப்பில் வைக்கப்பட்டது. பின்னர்  புனித பேதுரு பேராலயத்திற்கும் அப்போஸ்தலிக்க அரண்மனைக்கும் இடையில், போர்கோ சாண்ட்'ஏஞ்சலோவுக்கு (போர்கோ ரயோனில் உள்ள ஒரு சாலை) அருகில் வசதியாக கட்டப்பட்ட ஒரு கட்டடத்திற்கு மாற்றப்பட்டது. பாஸ்குவேல் மலாஸ்பினா எழுதியது:

ஹன்னோ போப்பாண்டவர் அவையில் மிகவும் அன்புக்குரியதாக ஆனது. ஊர்வலங்கள், கொண்டாட்டங்கள், விழாக்களில் இடம்பெற்றது. உரோமுக்கு வந்த இரண்டு ஆண்டுகளுக்குப் பிறகு,  திடீரென நோய்வாய்ப்பட்டது. ஹன்னாவிற்கு மலமிளக்கி மருந்து கொடுக்கப்பட்டது, மேலும் போப் அருகில் இருக்கையில், அந்த யானை 1516 ஆம் ஆண்டு சூன் 8 ஆம் நாள் இறந்தது. ஹானோ தனது ஏழாவது வயதில் கோர்டைல் ​​டெல் பெல்வெடேரில் அடக்கம் செய்யப்பட்டது.

ஓவியர் ரபேல் ஒரு நினைவுச் சுவரோவியத்தை வடிவமைத்தார் (அது இப்போது இல்லை), மேலும் போப் அவர்களே அதன் கல்லறை வாசகத்தை எழுதினார்.

ஆக்ஸ்போர்டில் உள்ள ஆஷ்மோலியன் அருங்காட்சியகத்தின் சேகரிப்பில், ஹானோ உயிருடன் இருந்தபோது சிவப்புச் சுண்ணக்கட்டியால் வரையப்பட்ட நான்கு ஓவியங்கள் உள்ளன.

## மேற்கோள்கள்

பகுப்பு:இந்தியாவில் தனிப்பட்ட யானைகள்
பகுப்பு:1516
மெட்ராசு மேட்னி

**மெட்ராசு மேட்னி** (*Madras Matinee*) என்ற தமிழ்த் திரைப்படம், 2025 ஆம் ஆண்டில் வெளிவந்த  குடும்ப நாடகத் திரைப்படமாகும். இதனை அறிமுக இயக்குநர் கார்த்திகேயன் மணி எழுதி, இணைந்து தயாரித்து இயக்கினார். மெட்ராஸ் மோஷன் பிக்சர்ஸ் சார்பாகத் தயாரிக்கப்பட்டு, திரையரங்குகளில், சூன் மாதம் ஆறாம் நாள் வெளியானது. இப்படத்தில் காளி வெங்கட், ரோஷினி ஹரிப்ரியன், ஷெல்லி கிஷோர், விஷ்வா,  சத்யராஜ் ஆகியோர் முக்கியக் கதைப்பாத்திரங்களில் நடித்திருந்தனர். இவர்களுடன் ஜார்ஜ் மரியான், சாம்ஸ், சுனில் சுகதா, அர்ச்சனா சந்தோக் ஆகியோர் துணைக் கதாபாத்திரங்களில் நடித்திருந்தனர்.

## மேற்கோள்கள்

பகுப்பு:2025 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
யூரோப்பியம்(III) புரோமைடு

**யூரோப்பியம்(III) புரோமைடு** (*Europium(III) bromide*) என்பது EuBr3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியம் முப்புரோமைடு, யூரோப்பியம் டிரைபுரோமைடு என்ற பெயர்களாலும் இது அழைக்கப்படுகிறது. இது படிகச் சேர்மமும்  ஓர் உப்புமாகும். யூரோப்பியத்துடன் மூன்று புரோமின் அணுக்கள் சேர்ந்து இச்சேர்மம் உருவாகிறது. யூரோப்பியம் டிரைபுரோமைடு அறை வெப்பநிலையில் ஒரு சாம்பல் நிறப் பொடியாகக் காணப்படுகிறது.  இதற்கு மணம் இல்லை.  ஈரப்பதத்தை உறிஞ்சும் தன்மை கொண்டதாக உள்ளது.

## வினைகள்
ஆவியாக்கப்படும்போது, யூரோப்பியம்(III) புரோமைடு பின்வரும் சமன்பாட்டின்படி வினைபுரிகிறது:
::2 EuBr3 → 2 Eu + 3 Br2 

யூரோப்பியம்(III) புரோமைடு பின்வரும் சமன்பாடுகள் மூலமாகவும் உருவாக்கப்படுகிறது:
::4 EuBr2 + 4 HBr → 4 EuBr3 + 2 H2 

## மேற்கோள்கள்

பகுப்பு:புரோமைடுகள்
பகுப்பு:யூரோப்பியம்(III) சேர்மங்கள்
பகுப்பு:இலந்தனைடு ஆலைடுகள்
மூக்குத்தி அம்மன் 2

***மூக்குத்தி அம்மன் 2*** என்பது வெளிவர இருக்கும் தமிழ்-மொழி கனவுருப்புனைவு நகைச்சுவை திரைப்படமாகும். இதனை சுந்தர் சி உடன் எழுதி இயக்குகிறார். இப்படத்ததை ஐசரி கணேஷ், அவினி சினிமேக்ஸ், நயன்தாரா, ஐவி என்டர்டெய்ன்மென்டு சேர்ந்து கூட்டாக தயாரிக்கின்றனர். *[[மூக்குத்தி அம்மன்]]* (2020), திரைப்படத்தின் இரண்டாம் பாகமாக இப்படம் உள்ளது. இப்படத்தில் நயன்தாரா அம்மன் வேடத்தில் நடிக்கிறார். ஊர்வசி, துணியா விஐய், ரெஜினா கசாண்ட்ரா, யோகி பாபு, அபிநயா ஆகியோர் நடிக்கின்றனர்.

## நடிகர்கள்

## தயாரிப்பு
படபிடிப்பு திசம்பர் 30, 2025 அன்று முடிக்கப்பட்டது என்று அறிவிக்கப்பட்டது.

## மேற்கோள்கள்

## வெளியிணைப்புகள்
* 

பகுப்பு:சுந்தர் சி இயக்கிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:ஹிப்ஹாப் தமிழா இசையமைத்த திரைப்படங்கள்
அம்பிகாபதி (3 பேர்)

அம்பிகாபதி என்னும் பெயரில் 3 புலவர்கள் காணப்படிகின்றனர். 
#அம்பிகாபதி கோவை பாடியவர்
#தண்டியலங்காரம் பாடிய தண்டி ஆசிரியரின் தந்தை பெயர் அம்பிகாபதி
#நெல்லை வருக்கைக்கோவை பாடிய அம்பிகாபதி. இவர் வீரை என்னும் ஊரில் வாழ்ந்தவர். சௌந்தரிய லகரியைத் தமிழில் பாடிய வீரை கவிராச பண்டிதரின் மகன். 

##### தண்டி அலங்காரம் பாடிய தண்டியின் தந்தை
தண்டி அலங்காரம் பாடிய தண்டியின் தந்தை அம்பிகாபதி என்று தண்டிலங்கார இறுதிப் பாடலின் வரிகள் குறிப்பிடுகின்றன.  அந்த வரிகள்

பூவிரி தண்பொழில் காவிரி நாட்டு
வம்பவிழ் தெரியல் அம்பிகாபதி
மேவரும் தவத்தில் பிறந்த
தாவரும் சீர்த்தி தண்டி என்பவனே. 
 

## மேற்கோள்

பகுப்பு:தமிழ்ப் புலவர்கள்
வெங்கடேசு அரிநாதன்

**வெங்கடேசு அரிநாதன்** (*Venkatesh Harinathan*) ஓர் இந்திய நடிகர் ஆவார். இவர் தமிழ் திரைப்படங்களில் நடித்து வருகிறார்.

## தொழில்
வெங்கடேசு மேடை நாடகங்களில் நடிப்பு வாழ்க்கையைத் தொடங்கினார். சென்னையைச் சேர்ந்த நாடகக் குழுவான *ஸ்ட்ரே ஃபேக்டரியைச்* சேர்ந்தவர். இவர் பல்வேறு தொலைக்காட்சி விளம்பரங்களிலும் தோன்றியுள்ளார். வெங்கடேசு தமிழ் திரைப்படமான *[[இரண்டாம் உலகம்]]* மூலம் திரைப்படத்தில் அறிமுகமானார்.*[[சுட்ட கதை]]* மற்றும் *[[மூணே மூணு வார்த்தை]]* ஆகிய படங்களில் முக்கிய வேடங்களில் நடித்துள்ளார். நரேன் வெயிசு எழுதி பூஜா தேவரியா இயக்கிய *மாயா ப்ரம் மதுரை* படத்தையும் மொழிபெயர்த்து நடித்தார். &#x5B; *[[விக்கிப்பீடியா:சான்று தேவை|<span title="This claim needs references to reliable sources. (July 2020)">மேற்கோள் தேவை</span>]]* &#x5D;

## திரைப்படவியல்

* *வேறுவிதமாகக் குறிப்பிடப்படாவிட்டால், அனைத்துப் படங்களும் தமிழ் படங்களாகும்.*

## வலைத் தொடர்கள்

* *Ctrl Alt Del* (2016)

## மேற்கோள்கள்

## வெளியிணைப்புகள்
*

பகுப்பு:தமிழ் நகைச்சுவை நடிகர்கள்
வேளாண் ஆராய்ச்சி நிலையம், மன்னுத்தி

**வேளாண் ஆராய்ச்சி நிலையம், மன்னுத்தி** (*Agricultural Research Station, Mannuthy*) என்பது இந்தியாவின் கேரள மாநிலத்தில் உள்ள ஒரு வேளாண் ஆராய்ச்சி மையமாகும். 

இந்த வேளாண் ஆராய்ச்சி மையம் கேரளத்தின், திருச்சூர் மாவட்டம் ஒல்லுக்கராவிலுள்ள மன்னுத்தியில் 1957 ஆம் ஆண்டு  துவங்கப்பட்டது. ஒரு நெல் ஆராய்ச்சி நிலையமாக கேரள வேளாண் துறையின்கீழ் செயல்படத் துவங்கியது. 1972 ஆம் ஆண்டு இந்த மையம் வேளாண்மைத் துறையிடமிருந்து பிரித்து கேரள வேளாண்மைப் பல்கலைக் கழகத்தின் கீழ் கொண்டு வரப்பட்டது. 1976 ஆம் ஆண்டில், நெல் ஆராய்ச்சி நிலையம் மற்றும் வேளாண் ஆராய்ச்சி நிலையம் ஆகிய இரண்டும் இணைக்கப்பட்டு, இந்த ஆராய்ச்சி நிலையத்திற்கு, “வேளாண்மை ஆராய்ச்சி நிலையம்” மன்னுத்தி எனப் பெயரிடப்பட்டு 1988 ஆம் ஆண்டு சனவரி மாதம் முதல் தேதியிலிருந்து செயல்பட்டு வருகிறது.

## பணிகள்
நெல் நடவு இயந்திரங்களைச் சரிசெய்வதற்காக ஒரு நடமாடும் வேளாண் இயந்திரங்கள் பழுதுபார்க்கும் பிரிவு இந்நிலையத்தில் உள்ளது. இந்த பழுதுபார்க்கும் பிரிவு, விவசாயிகளிடமிருந்து வரும் சேவை அழைப்புகளின் பேரில் பழுதுபார்க்கும் பணிகளை மேற்கொள்கிறது. மண்ணுத்தியில் உள்ள பண்ணை இயந்திரங்கள் வசதி மையம், இயந்திரங்கள் மற்றும் அவற்றின் செயல்பாடு, கிடைக்கும் தன்மை பற்றிய தகவல்களையும் வழங்குகிறது.

இங்கு அறிவியலாளர்களால் உருவாக்கப்பட்ட மனு இலட்சுமி என்ற தக்காளி இரகமானது மற்ற இரகங்களின் பழங்களைவிட மிகவும் பெரியதாகவும், பாக்டீரியா வாடல் நோயை எதிர்க்கும் திறன் கொண்டதாகவும் உள்ளது.

## நோக்கம்
நில மேலாண்மை திட்டம் மற்றும் தேங்காய் ஆகியவற்றில் இந்நிலையத்தின் ஆராய்ச்சி செயல்பாடுகள் உள்ளன. காய்கறிகள் மற்றும் இயற்கை பண்ணை ஆகியவற்றில் சரிபார்க்கும் ஆராய்ச்சி செயல்களும் இங்கு மேற்கொள்ளப்படுகிறது.

## சிறப்புகள்
மிகவும் குறுகிய கால 75-80 நாட்களில் முதிர்ச்சியடையும் சிவப்பு நிற மேலோடு கொண்ட  பயிர்வகையை இந்நிலையம் உருவாக்கியுள்ளது.

அகல்யா என்ற பயிரிடுவதற்கான மற்றொரு இரகத்தையும் இந்நிலையம் வெளியிட்டுள்ளது.

## மேற்கோள்கள்

## வெளி இணைப்புகள்
* Official Website https://web.archive.org/web/20140316154656/http://www.kau.edu/arsmannuthy.htm

பகுப்பு:திருச்சூர் மாவட்டம்
பகுப்பு:இந்திய வேளாண்மை ஆய்வு நிலையங்கள்
கே. பி. ஒய் பாலா

**கே. பி. ஒய் பாலா** (*KPY Bala*)(பிறப்பு 30 சூன் 1995) ஓர் இந்திய நகைச்சுவை நடிகர் ஆவார். இவர் தமிழ் மொழித் திரைப்படங்களிலும் தொலைக்காட்சி தொடர்களிலும் பணிபுரிகிறார். விஜய் தொலைக்காட்சி *[[குக்கு வித் கோமாளி|குக்கு வித் கோமாளியில்]]* தோன்றிய பிறகு இவர் புகழ் பெற்றார்.

## தனிப்பட்ட வாழ்க்கை
பாலா 1995ஆம் ஆண்டு சூன் 30ஆம் தேதி இந்தியாவின் காரைக்காலில் பிறந்தார்.

## தொழில்
சென்னைக்கு வந்தபோது அமுதவாணனின் ஆதரவைப் பெற்றார். மேலும் *[[அது இது எது]]* போன்ற விஜய் தொலைக்காட்சி நிகழ்ச்சிகளில் வாய்ப்புகளைத் தேடத் தொடங்கினார்.

2017ஆம் ஆண்டில், இவர் *[[விஜய் தொலைக்காட்சி|கலக்க போவது யாரு?]]* *[[விஜய் தொலைக்காட்சி|சீசன் 6]]* இல் போட்டியிட்டு, நிகழ்ச்சியை வென்றார். பிரியங்கா தேசுபாண்டேவால் வெளியேற்றப்பட்டு காப்பாற்றப்பட்டார். இவர் நிகழ்ச்சியில் தொடர வேண்டும் என்று வாதிட்டார். இவர் அவ்வப்போது சூப்பர் சிங்கர் 7-ல் நகைச்சுவை தோற்றம் பெற்றார். இது இவரை *[[குக்கு வித் கோமாளி|குக்கு வித் கோமாளியுடன்]]* ஒரு *கோமாளியாக* இணைக்க வழிவகுத்தது.

கோகுல் இயக்கிய விஜய் சேதுபதியின் *[[ஜூங்கா (திரைப்படம்)|ஜூங்கா]]* படத்தில் இவர் முதன்முதலில் குறிப்பிடத்தக்க வேடத்தில் நடித்தார்.

## பரோபகாரம்
பாலா தொகுத்து வழங்கிய *ருத்ரன்* இசை வெளியீட்டு விழாவின் போது, ராகவா லாரன்ஸ் தனது நல நிதிக்கு உதவ பாலாவுக்கு 10 லட்சம் ரூபாய் வழங்கினார்.

2023ஆம் ஆண்டில், ஈரோட்டுக்கு அருகிலுள்ள கடம்பூரில் மலைவாழ் மக்களுக்காக பாலா ஒரு அவசரசிகிச்சை வாகனத்தினை வாங்கினார். முன்னதாக, தனது பிறந்தநாளில், ஒரு முதியோர் இல்லத்திற்கும் ஒரு அவசரசிகிச்சை வாகனம் ஒன்றை நன்கொடையாக வழங்கினார்.

## திரைப்படவியல்
### திரைப்படங்கள்

## தொலைக்காட்சி

### இசை வீடியோக்கள்

### பாராட்டுகள்

## மேற்கோள்கள்

## வெளியிணைப்புகள்

பகுப்பு:தமிழ் நகைச்சுவை நடிகர்கள்
கொடவலூர்

**கொடவலூர்** *(Kodavalur)* என்பது இந்தியாவின் ஆந்திரப் பிரதேச மாநிலத்தில் நெல்லூர் மாவட்டத்தில் உள்ள ஒரு கிராமமாகும். கொடவலூரு என்ற பெயராலும் இக்கிராமம் அறியப்படுகிறது. மால்தேவி ஆறு கொடவலூர் வழியாக ஓடுகிறது. இது கோவூர் சட்டமன்றத் தொகுதியில் அமைந்துள்ளது. இச் சட்டமன்றத் தொகுதியின் தற்போதைய சட்ட மன்ற உறுப்பினர் நல்லபரெட்டி பிரசன்ன குமார் ரெட்டி ஆவார்.

## புவியியல்
. என்ற புவியியல் ஆள்கூறுகளில் கொடவலூரு கிராமம் சராசரியாக கடல் மட்டத்திலிருந்து 8 மீட்டர் (29 அடி) உயரத்தில் உள்ளது.

## மேற்கோள்கள்

பகுப்பு:நெல்லூர் மாவட்டத்திலுள்ள கிராமங்கள்
ஜானவாசம்

**ஜானவாசம்** அல்லது **மாப்பிள்ளை அழைப்பு** (*Baraat* Or  *Varayatra*), பல வட இந்திய இந்து சமூகங்களில் திருமணத்தின் போது புதிய உடை மற்றும் நகைகள் அணிந்த மணமகன் மேளதாளங்கள் முழுங்க பட்டாசுகள் வெடிக்க மணமகன் ஒரு பெண் குதிரை, தேர் அல்லது யானை மீது ஊர்வலமாக செல்வது வழக்கம்.

ஆனால் தற்போது மணமகன் பெரும்பாலும் பழங்கால மகிழுந்துகளில் ஊர்வலமாக, சிறிது தொலைவில் உள்ள ஒரு கோயில் வரை நண்பர்கள் மற்றும் குடும்ப உறுபினர்கள் புடைசூழ ஊர்வலமாக சென்று,  திருமணம் நடைபெறும் மணமகள் இல்லம் அடையும் மரபாகும்.

ஊர்வலத்தின் போது பொதுவாக மணமகன் சிறிய ஒரு வாளை ஏந்தியிருபார்.  மணமகன் ஊர்வலத்தினரை மணப்பெண்ணின் குடும்பத்தினரால் விருந்தினர்களாக உபசரிக்கப்படுகிறார்கள். மணமகனை மாலைகள், திலகம் மற்றும் ஆரத்தி மூலம் மணமகள் வீட்டார்களால் வரவேற்கப்படுகிறார். செனாய் அல்லது நாதஸ்வரம் இசையுடன் மணமகன் திருமண மண்டபத்தில் வரவேற்கப்படுகிறார். இதனை வட மொழியில் *பராத்* அல்லது *வரன் யாத்திரை* என்று அழைக்கப்படுகிறது.

## தமிழ்நாட்டில்
இந்திய மாநிலங்களில் ஒரு சில மாற்றங்களுடன் ஜானவாசம் நடைபெறுகிறது. தமிழ்நாட்டில் மணமகன் ஊர்வலத்தை **ஜானவாசம்** என்பர். ஜனவாசத்தின் போது, மணமகன் அழகாக அலங்கரிக்கப்பட்ட மகிழுந்தில் ஊர்வலமாகச் செல்வார். அவருடன் மணமகனின் நெருங்கிய நண்பர்கள் மற்றும் உறவினர்கள் அடங்கிய ஒரு பெரிய குழுவினர் செல்வர். பாரம்பரிய திருமணப் பாடல்களை இசைத்து ஊர்வலத்தை மகிழ்விப்பதற்காக தொழில்முறை இசைக்கலைஞர்கள் அழைக்கப்படுகின்றனர். மேலும் ஜானவாசத்தின் போது வாணவேடிக்கைகள் நடத்தப்படுகிறது. கல்யாண மண்டபத்தின் நுழைவாயிலில் மணமகனை வரவேற்பதற்காக, மணப்பெண்ணின் சகோதரர் மணமகனின் கழுத்தில் மாலை அணிவிக்கிறார்.
## மேற்கோள்கள்

பகுப்பு:இந்து திருமணச் சடங்குகள்
வி. அழகிரிசாமி

**வி. அழகிரிசாமி** (*V. Alagirisamy*) என்பவர் இந்திய அரசியல்வாதியும் மேனாள் நாடாளுமன்ற மக்களவை உறுப்பினரும் ஆவார். இவர் 1996ஆம் ஆண்டு 11ஆவது இந்திய மக்களவைக்கு, விருதுநகர் மாவட்டம் சிவகாசி மக்களவைத் தொகுதியிலிருந்து தேர்ந்தெடுக்கப்பட்டார். இவர் இந்திய பொதுவுடமைக் கட்சியினைச் சார்ந்தவர்.

## மேற்கோள்கள்

பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
பகுப்பு:மக்களவை உறுப்பினர்கள்
சௌந்தர்யலஹரி (தமிழ்நூல்)

**சௌந்தர்யலகரி** / சௌந்தர்யலஹரி என்னும் பெயரில் வடமொழியிலும், தமிழிலும் இரண்டு நூல்கள் உள்ளன. 

இவற்றில் தமிழ்நூலைப் பாடியவர் வீரை கவிராச பண்டிதர்.     

சௌந்தர்ய லகரி தமிழ்நூல் இணைய தளத்தில் படப்பதிப்பாக உள்ளது. இதில் 104 பாடல்கள் உள்ளன. அவை அறுசீர் விருத்த யாப்பில் அமைந்துள்ளன. இதன் ஆசிரியர் 16-ஆம் நூற்றாண்டில் வாழ்ந்தவர்.  

வடமொழி சௌந்தர்யலஹரி ஆதிசங்கரர் இயற்றிய நூல். இது மந்திர நூல்.

#### பாடல் எடுத்துக்காட்டு * செய்தி
##### 1

இத்தனை நாள் நீ இருக்க வாய் இருக்க இயல் இருக்க அருள் பாடாமல்
மத்தனை ஆளும் கொடியை இப்போது என் வழுத்துகின்றவாறு என்பீரேல்
பித்தனை யார் ஏவல் கொள்வார் பித்து ஒழிந்தால் உரியவர்கள் அடிமை ஓலைக்
கொத்தனை யார் ஏவல் கொள்வார் கொள்ளும்போது எவனாலே குழப்பலாமே (2)

* இத்தனை நாளும் உமையாகிய சத்தி இருக்கிறாள். என் வாய் இருக்கிறது. இயல் தமிழ்ப் பாடல் இருக்கிறது. அவள் அருளைப் பாடாமல் இருக்கிறேன். இப்படி உன்மத்தன் ஆக்கி என்னை அவள் ஆண்டுகொண்டிருக்கிறாள். அவள் கொடியவள். நான் கொடியவன். இப்போது வழுத்துகின்றேன். ஏன் என்கிறீர்களா? நான் பித்தன். பித்தனை அவள் வேலைக்கு வைத்துக்கொள்வாளா? பித்து ஒழிந்தால் வேலைக்கு வைத்துக்கொள்வார்கள். இப்போது பித்து நீங்கிய அடிமை நான். அதனால் அவளைப் பாடுபவனாக என்னை வைத்துக்கொண்டாள்.

##### 2

வேத நுண்பொருள் ஆதி சுந்தரி வீறு அடங்கலும் மாயமே
ஈது அறிந்து விடா சொலும் கவிராஜ பண்டிதன் வீரையான்
நாதர் அம் சகி தாள் பெறும் திருநாமம் ஒன்பது நூறுமே
ஓதினம் பல போகமும் சிவலோகமும் பெறுவார்களே (104) 

* அவள் வேத நுண்பொருள். ஆதி. அழகி. முழுமையாக அவள் மாயம். இதனை அறிந்து விடாமல் சொல்பவன் கவிராச பண்டிதன் வீரையான். வீரையன் என்பது வீரை நகர் வாழ் சிவன். இந்தச் சிவனின் மனைவியின் 900 திருநாமங்களையும் ஓதினேன். இதனை ஓதுபவர் பல போகங்களையும், சிவலோகமும் பெறுவர்.

#### மேற்கோள்

பகுப்பு:இலக்கியம்
பகுப்பு:16-ஆம் நூற்றாண்டு நூல்கள்
ப. ஆண்டிவேல்

**ப. ஆண்டிவேல்** (*P. Andivel*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் நாகையாக்கோட்டை கிராமத்தினைச் சேர்ந்தவர். பள்ளிக் கல்வியினை முடித்துள்ள ஆண்டிவேல், அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வேடசந்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1957 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
மா. தண்டபாணி

**மா. தண்டபாணி** (*M. Dhandapani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் மல்லிகாபுரம் கிராமத்தினைச் சேர்ந்தவர். முதுகலை பட்டதாரியான தண்டபாணி இந்திய தேசிய காங்கிரசு கட்சியினைச் சார்ந்தவர் ஆவார். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வேடசந்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1947 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
கிளைக்கோலோநைட்ரைல்

**கிளைக்கோலோநைட்ரைல்** (*Glycolonitrile*) என்பது C2H3NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐதராக்சி அசிட்டோநைட்ரைல், பார்மால்டிகைடு சயனோ ஐதரின் என்ற பெயர்களாலும் இது அழைக்கப்படுகிறது. HOCH2CN என்ற கட்டமைப்பு வாய்ப்பாட்டாலும் இதை அடையாளப்படுத்தலாம். பார்மால்டிகைடிலிருந்து பெறப்படுவதால், கிளைக்கோலோநைட்ரைல் மிகவும் எளிய சயனோ ஐதரினாகக் கருதப்படுகிறது. நீரிலும் ஈதரிலும் கரையும். நிறமற்ற திரவமாக காணப்படும் இது தொழில்துறை ரீதியாக முக்கியமான பல இரசாயனப் பொருட்களின் உற்பத்தியில் பயன்படுகிறது. கிளைக்கோலோநைட்ரைல் எளிதில் பார்மால்டிகைடாகவும் ஐதரசன் சயனைடாகவும்  சிதைவடைவதால், தீவிர அபாயகரமான பொருளாகப் பட்டியலிடப்பட்டுள்ளது. 2019 ஆம் ஆண்டு சனவரி மாதத்தில் வானியலாளர்கள் விண்வெளியில், உயிரின் சாத்தியமான மூலக்கூறுகளில் ஒன்றான கிளைக்கோநைட்ரைல் கண்டறியப்பட்டதாக அறிவித்தனர்.

## தயாரிப்பு
பார்மால்டிகைடை ஐதரசன் சயனைடுடன் ஏறக்குறைய நடுநிலை காடித்தன்மை எண் கரைசலில்  சேர்ப்பதன் மூலம் கிளைக்கோலோநைட்ரைல் உற்பத்தி செய்யப்படுகிறது. இந்த வினை காரத்தால் வினையூக்கப்படுகிறது. கிளைக்கோலோநைட்ரைல் காரச் சூழ்நிலைகளில் பலபடியாகிறது.
## வினைகள்
கிளைக்கோலோநைட்ரைல் அம்மோனியாவுடன் வினைபுரிந்து அமினோ அசிட்டோநைட்ரைலைக் கொடுக்கிறது. இது நீராற்பகுப்பு செய்யப்பட்டு கிளைசினைத் தருகிறது. ஓர் ஆல்டிகைடு, ஐதரசன்  சயனைடு மற்றும் அம்மோனியா ஆகியவற்றின் வினைக்குப் பிறகு, நீராற்பகுப்பு செய்வதன் மூலம் ஓர் அமினோ அமிலத்தைப் பெறும் பொதுவான செயல்முறையே, தொழில்துறை ரீதியாக முக்கியமான சுட்ரெக்கர் அமினோ அமிலத் தொகுப்பு முறையாகும்:
:HOCH2CN + NH3 → H2NCH2CN + H2O
:H2NCH2CN + 2 H2O → H2NCH2CO2H + NH3

ஒரு கொடுக்கிணைப்பு காரணியாகப் பரவலாகப் பயன்படுத்தப்படும் எத்திலீன்டையமீன்டெட்ரா அசிட்டிக் அமிலத்தை, கிளைகோலோநைட்ரைல் மற்றும் எத்திலீன்டையமீன் ஆகியவற்றிலிருந்து தயாரித்து, பின்னர் உருவாகும் டெட்ரா நைட்ரைலை நீராற்பகுப்பு செய்வதன் மூலம் பெறலாம். நைட்ரிலோ டிரை அசெட்டிக் அமிலமும் இதே முறையில் தயாரிக்கப்படுகிறது.

## வினைத்திறன்

காரக் கரைசலில் கிளைகோலோநைட்ரைல் விரைவாக பல்வேறு ஈரணுக்கூறு, மூவணுக்கூறு மற்றும் உயர் ஒலிகோமர்களை உருவாக்குகிறது.

## மேற்கோள்கள்

பகுப்பு:சயனோ ஐதரின்கள்
பகுப்பு:2-கார்பன் அணு கரிமச் சேர்மங்கள்
நன்னீர் ஒருசெல்பாசித் தொகுதி

**நன்னீர் ஒருசெல்பாசித் தொகுதி** (The *glaucophytes* / *glaucocystophytes* / *glaucocystids*) என்ற சிறிய பாசித்தொகுதி ஒரு செல்  உயிரி ஆகும். இவை நன்னீர் வாழிடங்களிலும், ஈராமான உயரமான சுற்றுச்சூழல்களிலுமே காணப்படுகின்றன, பரிணாம வளர்ச்சியில், பொதுவான முன்னோடியான ஓர் ஆதி உயிரினம்,  நீலப்பச்சைப்பாசி என அழைக்கப்படும் சயனோபாக்டீரியாவை  (Cyanobacteria) விழுங்கிய பிறகு, அந்த ஆதிஉயிரினம்  மூன்று கிளைகளாகப் பிரிந்தன. நன்னீர் ஒருசெல்பாசித் தொகுதி, சிவப்புப் பாசிகள், பச்சைப் பாசிகள் ஆகியனவே, அம்மூன்று கிளைகள் ஆகும். இவற்றில் நன்னீர் ஒருசெல்பாசித் தொகுதி மட்டும் பாக்டீரியா வின் செல் சுவரை அப்படியே தக்கவைத்துக் கொண்டன. மெய்க்கருவுயிரி செல்கள் எவ்வாறு ஒளிச்சேர்க்கை செய்யும் திறனைப் பெற்றன என்பதைப் புரிந்துகொள்ள இவை இன்றைய அறிவியலாளர்களுக்கு பெரிதும் உதவுகின்றன.

## மேற்கோள்கள்

பகுப்பு:பாசிகள்
முப்புளோரோ அசிட்டோநைட்ரைல்

**முப்புளோரோ அசிட்டோநைட்ரைல்** (*Trifluoroacetonitrile*) என்பது C2F3N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CF3CN. என்ற கட்டமைப்பு வாய்ப்பாட்டாலும் இதை அடையாளப்படுத்தலாம். 
## தயாரிப்பு
பிரிடீன் அல்லது கார்பன் டெட்ராகுளோரைடில் உள்ள முப்புளோரோ அசிட்டிக் நீரிலியுடன்  முப்புளோரோ அசிட்டமைடை நீர் நீக்க வினை வழியாக  முப்புளோரோ அசிட்டோநைட்ரைலை உற்பத்தி செய்யலாம். இந்தத் தொகுப்பு வழியை முதன்முதலில் 1922 ஆம் ஆண்டில் பிரெடெரிக் சுவார்ட்சு விவரித்தார்.

1,1,1-டிரைகுளோரோ-2,2,2-டிரைபுளோரோயீத்தேன் மற்றும் அம்மோனியாவை 610 °செல்சியசு  வெப்பநிலையில் வினைபுரிய வைப்பதன் மூலமும் முப்புளோரோ அசிட்டோநைட்ரைல் சேர்மத்தை உற்பத்தி செய்யலாம்.

## பண்புகள்
முப்புளோரோ அசிட்டோநைட்ரைல் என்பது நீரில் கரையாத ஒரு நிறமற்ற வாயு ஆகும்.  திட நிலை முப்புளோரோ அசிட்டோநைட்ரைல் சேர்மத்தின் படிக அமைப்பு செஞ்சாய்சதுரம் ஆகும்.

## பயன்கள்
3-(புளோரோமெத்தில்)ஐசோகுயினோலின் மற்றும் 2,4-பிசு(முப்புளோரோ)பிரிமிடின் போன்ற பிற வேதிப்பொருட்களைத் தயாரிக்கவும் முப்புளோரோ அசிட்டோநைட்ரைல் சேர்மத்தைப் பயன்படுத்தலாம்.

## மேற்கோள்கள்

பகுப்பு:நைட்ரைல்கள்
பகுப்பு:2-கார்பன் அணு கரிமச் சேர்மங்கள்
பகுப்பு:டிரைபுளோரோமெத்தில் சேர்மங்கள்
சதர்பூர்

**சதர்பூர்** (Sadarpur) என்பது இந்தியாவின் பஞ்சாப் மாநிலத்தின் கபுர்தலா மாவட்டத்தில் உள்ள பக்வாரா நகரத்திலுள்ள ஒரு கிராமமாகும். இது துணை மாவட்டத் தலைமையகத்திலிருந்து 3 கிலோமீட்டர் (1 மைல்) தொலைவிலும், மாவட்டத் தலைமையிடத்திலிருந்து 43 கிலோமீட்டர் (27 மைல்) தொலைவிலும் அமைந்துள்ளது. கிராமத்தின் தேர்ந்தெடுக்கப்பட்ட பிரதிநிதியான சர்பஞ்ச் இந்த கிராமத்தை நிர்வகிக்கிறார்.

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள்தொகைக் கணக்கெடுப்பின்படி இந்தக் கிராமத்தில் மொத்தம் 6 வீடுகள் இருந்தன. சதர்பூரின் மக்கள்தொகை 35 ஆக இருந்தது. இம்மக்கள் தொகையில் 17 ஆண்களும் 18 பெண்களும் இருந்தனர். 2011 ஆம் ஆண்டு இந்திய மக்கள் தொகை கணக்கெடுப்பு வெளியிட்ட அறிக்கையின்படி, கிராமத்தின் மொத்த மக்கள் தொகையில் 12 பேர் பட்டியல் சாதியைச் சேர்ந்தவர்கள் என்றும்  கிராமத்தில் அதுவரை எந்த பட்டியல் பழங்குடி மக்கள் தொகையும் இல்லை. என்றும் அறிக்கையில் தெரிவிக்கப்பட்டிருந்தது.

## மேற்கோள்கள்

## வெளி இணைப்புகள்

* பஞ்சாபின் சுற்றுலா
* பஞ்சாப் மக்கள் தொகை கணக்கெடுப்பு

பகுப்பு:பஞ்சாப் மாநிலத்திலுள்ள கிராமங்கள்
போகனி

**போகனி** (Bohani) என்பது இந்தியாவின் பஞ்சாப் மாநிலத்தின் கபுர்தலா மாவட்டத்தில் உள்ள பக்வாரா நகரத்திலுள்ள ஒரு கிராமமாகும். இது துணை மாவட்டத் தலைமையகத்திலிருந்து 15 கிலோமீட்டர் தொலைவிலும், மாவட்டத் தலைமையிடத்திலிருந்து 43 கிலோமீட்டர் தொலைவிலும் அமைந்துள்ளது.  கிராமத்தின் தேர்ந்தெடுக்கப்பட்ட பிரதிநிதியான சர்பஞ்ச் இந்த கிராமத்தை நிர்வகிக்கிறார்.

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பு நிலவரப்படி, இந்தக் கிராமத்தில் மொத்தம் 272 வீடுகள் இருந்தன. இவ்வீடுகளில் மொத்தம் 1346 பேர் வாழ்ந்தனர். மக்கள் தொகையில் 688 ஆண்களும் 658 பெண்களும் இருந்தனர். 2011 இந்தியாவின் மக்கள் தொகை கணக்கெடுப்பு வெளியிட்ட அறிக்கையின்படி, கிராமத்தின் மொத்த மக்கள் தொகையில் 595 பேர் பட்டியல் சாதியைச் சேர்ந்தவர்கள்.  கிராமத்தில் அதுவரை எந்த பட்டியல் பழங்குடியினர் மக்கள்தொகையும் இல்லை.

## மேற்கோள்கள்

## வெளி இணைப்புகள்
* பஞ்சாபின் சுற்றுலா
* பஞ்சாப் மக்கள் தொகை கணக்கெடுப்பு

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:பஞ்சாப் மாநிலத்திலுள்ள கிராமங்கள்
குலாப்கர் சாகிர்

**குலாப்கர் சாகிர்** (*Gulabgarh Zagir*) என்பது இந்தியாவின் பஞ்சாப் மாநிலத்தின் கபுர்தலா மாவட்டத்தில் உள்ள பக்வாரா நகரத்திலுள்ள ஒரு கிராமமாகும். இது துணை மாவட்டத் தலைமையகத்திலிருந்து 8 கிலோமீட்டர் தொலைவிலும், மாவட்டத் தலைமையிடத்திலிருந்து 44 கிலோமீட்டர் தொலைவிலும் அமைந்துள்ளது. கிராமத்தின் தேர்ந்தெடுக்கப்பட்ட பிரதிநிதியான சர்பஞ்சு இந்த கிராமத்தை நிர்வகிக்கிறார்.

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு நிலவரப்படி, இந்தக் கிராமத்தில் மொத்தம் 89 வீடுகள் இருந்தன. இவ்வீடுகளில் மொத்தமாக  465 பேர் வாழ்ந்தனர். மக்கள் தொகையில் 226 ஆண்களும்  239 பெண்களும் இருந்தனர். 2011 ஆம் ஆண்டு 2011, இந்திய மக்கள் தொகை கணக்கெடுப்பு வெளியிட்ட அறிக்கையின்படி, கிராமத்தின் மொத்த மக்கள் தொகையில் 448 பேர் பட்டியல் சாதியைச் சேர்ந்தவர்கள்.  கிராமத்தில் அதுவரை எந்த பட்டியல் பழங்குடி மக்கள் தொகையும் இல்லை.

## மேற்கோள்கள்

## வெளி இணைப்புகள்
* பஞ்சாபின் சுற்றுலா
* பஞ்சாப் மக்கள் தொகை கணக்கெடுப்பு

பகுப்பு:பஞ்சாப் மாநிலத்திலுள்ள கிராமங்கள்